SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Martin Hílek, Mgr.	
Znalosť cudzích jazykov:	nemecký, holandský, anglický	

2.	Zahraničná pracovná cesta

Štát / mesto:	Nórsko/Oslo	
Názov a adresa 
prijímajúcej organizácie:	SALTO, Ungdomsstyrlesen, Medborgarplatsen3, Štokholm, Švédsko, 	
Účel cesty:	Pracovné stretnutie PR manažérov Národných agentúr programu Mládež v akcii	
Spôsob financovania 
(kto hradí cestovné, pobytové náklady, iné výdavky):	Náklady na cestu a účastnícky poplatok hradené z prostriedkov IUVENTA	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
9.10.2013	1.	Otvorenie stretnutia a úvodné príhovory. Anna Lind a Kristoffer Odstam - SALTO IRC
2.	Zhodnotenie roka 2012 v súvislosti so šírením informácii o programe Mládež v Akcii (MvA) a príprava na informovanie o programe Erasmus+. Maria Podlasek-Ziegler - EK
3.	Workshop o šírení informácii o programe Erasmus+. 
4.	Pracovná skupina informácie a komunikácia.	
10.10.2013	1.	Udeľovanie cien IOST Award 2013, 
2.	Prezentácia úspešných projektov z MvA, 
3.	Prezentácia „EU kids on-line“, Dr. Elisabeth Staksrud, Univerzita v Oslo	
11.10.2013	1.	Workshop Hlbšie porozumenie, 
2.	Workshop Akčný plán, 
3.	záverečná diskusia, 
4.	zhodnotenie a záver programu. 	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
9.10.2013	Stretnutie otvorili a účastníkov privítali Anna Lind a Kristoffer Odstam zo SALTO IRC. Moderátorkou/ trénerkou počas trvania celého stretnutia bola Iva Havlíčková. Za Európsku komisiu sa stretnutia zúčastnila a vystúpila Maria Podlasek-Ziegler. Zhodnotila úspechy uplynulých rokov v programe Mládež v akcii (nárast návštevnosti stránok, nárast záujmu na sociálnych sieťach) a informovala o programe Erasmus+. Vo svojej prezentácii spomenula rozdelenie programu podľa troch kľúčových aktivít a účastníkov oboznámila s detailmi programu. Oznámila, že grafika a logo nového programu by mali byť národným agentúram (NA) doručené do niekoľkých týždňov. Zároveň zdôraznila potrebu sledovať záverečné správy z podporených projektov, ktoré musia byť v dobrej angličtine. Záverečné správy sa v programe Erasmus+ budú zverejňovať v databáze.   
Popoludní účastníci zadefinovali kľúčové body, ktorým treba venovať pri komunikácii programu Erasmus+ zvýšenú pozornosť. Následne zástupcovia jednotlivých NA, rozdelení do skupín, diskutovali a vymieňali si skúsenosti o týchto zadefinovaných bodoch. Diskusie sa týkali predovšetkým spolupráce s národnými agentúrami Programu celoživotného vzdelávania, rebrandovania propagačných nástrojov, skúsenosti so spoločnou webstránkou s národnými agentúrami Programu celoživotného vzdelávania, či propagácie kľúčovej aktivity 2 (Spolupráca v oblasti inovácii a osvedčených postupov). 	
10.10.2013	Predpoludním sa udeľovali ceny IOST Award 2013 v kategóriách – najlepšie podujatie, najlepší web produkt, najlepší propagačný predmet. Slovenská NA nominovala do kategórie „Najlepšie podujatie“ Európsky týždeň mládeže na Slovensku a do kategórie „Najlepší web produkt“ Animované videá o neformálnom vzdelávaní. Nasledovali prezentácie jednotlivých produktov a podujatí zástupcami NA. Podľa hlasovania zúčastnených zástupcov NA, Slovensko získalo cenu v kategórii najlepšie podujatie (Európsky týždeň mládeže na Slovensku). V kategórii najlepší web produkt získal cenu Island (využívanie aplikácie Instagram na svojom webe)  a najviac hlasov za propagačný predmet získalo Fínsko (súbor propagačných predmetov pri príležitosti Európskeho týždňa mládeže). 
Nasledovali prezentácie úspešných projektov v rámci programu MvA. Slovensko odprezentovalo konferenciu Fórum inovatívneho učenia a podpis Deklarácie o uznaní prínosu neformálneho vzdelávania v práci s mládežou. 
Popoludní bola hostkou podujatia Dr. Elisabeth Staksrud z Univerzity v Oslo, ktorá pripravila pútavú prezentáciu o správaní sa detí na internete (EU Kids on-line). Závery pochádzali z celoeurópskeho prieskumu správania sa detí (okrem Slovenska a Lotyšska). Z výsledkov prieskumu vyplynulo, že deti začínajú ovládať prácu s IT už od 1 roka života. Napriek rôznym názorom na nevhodnosť internetu pre deti, až 85% ho využíva ako zdroj informácii pre školské úlohy, 83% na hry, 76% na sledovanie hudobných videoklipov a 62% na komunikáciu na sociálnych sieťach a elektronickú poštu. Veľká časť prezentácie bola venovaná sociálnym sieťam. Medzi deťmi naďalej platí „ak nie si na Facebooku – neexistuješ“. Na niekoľkých príkladoch bolo dokumentované, že deťom chýba kritické myslenie. Za najväčšie riziko internetu pre deti sa považuje šikanovanie. 	
11.10.2013	Počas workshopu Hlbšie porozumenie, mohli účastníci viesť individuálne diskusie so zástupcami jednotlivých NA o prezentovaných podujatiach a produktoch. Záujem bol o nami prezentované videá, ich tvorbu, ceny a podobne. Nasledovalo spoločné záverečné zhodnotenie podujatia a programu, počas ktorého viacerí účastníci vyjadrili očakávanie väčšieho množstva konkrétnych informácii a pokynov zo strany Európskej komisie k propagácii programu Erasmus+. Tie by mali byť k dispozícii v nasledujúcich týždňoch. Ukončenie tréningu.  	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Zástupcovia NA získajú v nasledujúcich týždňoch grafické podklady a logo nového programu Erasmus +. V závislosti od situácie v jednotlivých krajinách je potrebné pripraviť jednotnú web-stránku Erasmus+ - (v spolupráci s národnou agentúrou Programu celoživotného vzdelávania) a propagovať nový program EU. 	

6.	Prehľad prinesenej dokumentácie a miesto jej uloženia 

Inšpiratívne propagačné predmety a produkty uložené na Oddelení vzťahov s verejnosťou (OVV). 	

7.	Osobitne vyhodnotený očakávaný prínos ZPC 

Prínosom pracovnej cesty bolo osobné stretnutie sa s kolegami z ostatných Národných agentúr. Osobná výmena skúseností, informácii, poznatkov, získanie inšpirácii pre ďalšie projekty, propagačné predmety a pod. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Informácie poskytnuté na porade OVV, porada vedenia, informácie posunuté vedúcej NA MvA, newsletter	

Súhlasím so zverejnením tejto správy na internete

Dátum:	16.10.2013	
Správu vypracoval
(meno a priezvisko, podpis):	Martin Hílek	
Správu schválil
(meno a priezvisko, podpis):	Marcela Hajtmánková